Celsuse raamatukogu

Celsuse raamatukogu (ka Ephesose raamatukogu) oli raamatukogu Väike-Aasias Ephesoses (nüüdisajal Türgis). Raamatukogu ehitati konsuli ja Aasia kuberneri Tiberius Iulius Celsus Polemaeanus auks, kes ka maeti hoonesse. Hoone lasi 2. sajandi esimesel poolel rajada tema poeg konsul Tiberius Iulius Aquila Polemaeanus.

Raamatukogu mahutas kuni 12 000 kirjarulli.

Raamatukogu töötas valmimisest (vahemikus 117–135) kuni aastani 262, mil ta põles. Seejärel seisis ta varemetes, kuni aastail 1970–1978 fassaad taastati. 

Kategooria:Türgi ajalugu
Kategooria:Vana-Rooma kunst
Kategooria:Raamatukogud